AlexejDobrolubov/national_council_slovak_2010 huggingface dataset:
20. schôdza NR SR - 1.deň - B. popoludní
Dátum: 2024-09-12
Poslanec: Kleinert, Dana (PS)
Druh vystúpenia: Vystúpenie s faktickou poznámkou

200. Ďakujem pekne, mňa by zaujímalo, kto vám písal ten prejav, pani Plevíková. Používate tam výrazy ako príživníctvo, dojenie štátu, tlačenie kalerábov. Dávate nám sem rozprávky o pohnútkach PS alebo ľudí na námestiach. Akože ja chápem, že vy ste zvyknutí zvážať ľudí autobusmi na vaše protesty a nie ste schopní pochopiť, že niekto normálne reálne vidí aroganciu a akože bezodnú neschopnosť ministerky Šimkovičovej alebo pána ministra Suska. A ja fakt neviem, že čo je pre vás lepšie, že či si budeme myslieť, že tomuto slohu slabej vecnej úrovne naozaj veríte, alebo teda len bohapusto si tu vymýšľate. Lebo ono je vlastne fakt hrozné, že vám je naozaj tu koalícia, vám je tu ukradnuté, že ako veci naozaj sú. Vám je úplne jedno nejaká časová súslednosť, obsahové veci. Tu ste nám tu predkladali konštrukty, ktoré sú fakt na smiech a je to hrozne slabé, čo dávate. Naozaj my sme akože aspoň trošku verili, že niečím to podložíte, ale toto je, to je proste tragédia. A vy ste to ešte, pani Plevíková, dali s takým akože divadielko, ale teda ani 3.B sa na to naozaj nechytá. A vy ste poslankyňa Národnej rady, to akože je fakt v pohode za toto brať plat, že si ani neoveríte veci, neoveríte fakty? Nám tu rozprávate proste bludy, ktoré fakt nie sú pravdou. Však to je, ja neviem, mne to rozum naozaj neberie. Ono premiér s pánom Gašparom sa proste rozhodol, že ho Šimečka ohrozuje a potrebujú sa ho proste zbaviť a vymýšľajú bludy, lebo nič iné nemajú a to je vlastne úplne celé. No len veľká škoda je, že vy, poslanci a poslankyne koalície, tu nevkusne, nevkusne očierňujete ľudí z mimovládneho sektora. Tí, ktorí suplujú to, čo nevyriešila táto vláda Fica, ktorá tu bola už 13 rokov predtým. Nevyriešila, nepomohla, bola neschopná a hamižná a vy tu úplne cynicky sa vysmievate ľuďom z mimovládneho sektora a ešte ich aj očierňujete, ako si tu, akože sú nacucnutí na štát. Že sa nehanbíte, fakt!
20. schôdza NR SR - 1.deň - B. popoludní
Dátum: 2024-09-12
Poslanec: Kleinert, Dana (PS)
Druh vystúpenia: Vystúpenie s faktickou poznámkou

110. Ďakujem, ono je to fascinujúce. Ja som si fakt ešte nezvykla za ten čas na veci, ktoré tu vidím. Ja tu od obžalovaného podpredsedu parlamentu počujem výroky, nepotvrdilo sa, ale mohlo sa. Šimečka odďaľoval, a pritom fakticky to odďaľoval, prijatie, Michelko s touto vládou. Rozprávame sa tu o účelovom, o online vysielaní a v súvislosti s účelovosťou, že nemalo stáť 1 800 eur alebo bohviekoľko. A ja sa pýtam, tento parlament, ktorý na našich výplatách a výplatách našich asistentov stojí daňových poplatníkov denne zhruba 50-tisíc eur, opravte ma, ak sa mýlim, tak to je účelové, že za týchto 50-tisíc eur my tu rozoberáme nejakú 1 800 eurovú položku? Alebo počúvame tu výlevy pani Vaľovej, ktorá absolútne nerozumie umeniu, ale má pocit, že teda niečo potrebuje k tomu povedať? Ako mňa to fascinuje, pán Gašpar. Ja sa pýtam aká je účelovosť potom doživotnej renty pána premiéra Fica? Pýtam sa, aká je účelovosť doživotnej renty pre generálneho prokurátora? Aká je účelovosť nového ministerstva športu? Pýtam sa, aká je účelovosť napríklad rozbitia RTVS bez akejkoľvek analýzy a dopadov a ktorých vieme, že nikdy ani neboli? Tam kde vidíte nejakú účelovosť? Či to sa tak inak dá pochopiť pre tých ľudí tých 1 800 eur verzus tie naozaj veľké milióny, že? To je asi to. Čiže ono by jeden povedal, počúvajúc vás, že skutočnosť, že ten, kto je tu nacucnutý, pardon za výraz, ale vy ho tu používate, na štát, ste tu vy, lebo ste tu viac ako trinásť rokov pri moci. Máte štátnu dotáciu, máte výplaty z daní týchto ľudí našich z tejto krajiny. Vy ste tí, ktorí tu vyháňate ľudí z tejto krajiny von. Už vám to povedala aj pani Plaváková. Na to sú proste jasné dáta. Takže celé z toho vyplýva jedine to, že vy tu chcete byť ďalej nacucnutí, a preto ste si vymysleli tento konštrukt, túto fabuláciu a útočíte tu na úplne najspodnejšie pudy ľudí a vymýšľate konštrukty, ktoré nie sú prav... (Prerušenie vystúpenia časomerom.)
20. schôdza NR SR - 1.deň - B. popoludní
Dátum: 2024-09-12
Poslanec: Kleinert, Dana (PS)
Druh vystúpenia: Vystúpenie s faktickou poznámkou

66. Ďakujem pekne. Ja si myslím, pán Glück, že vy by ste sa fakt mali že hanbiť za tieto slová, ktoré ste povedali. Vy ste v živote na ani jednom z tých projektov nebol, vy vôbec nemáte šajnu, čo sa tam deje, vy vôbec neviete ani nič, dokonca ani o kontrole, ani nič o fondoch, ako fungujú. Toto bola naozaj fraška. A ľudia ako napríklad pani Marta Šimečková tu obraňujú princípy demokracie, na základe ktorej vy tu môžte dnes stáť a byť zvolený, takže na vašom mieste by som sa najprv zamyslela nad tým, čo rozprávate. Ale ja by som chcela povedať, že tu je jedna vec dôležitá, a to je ten naratív, ktorý sa tu snažíte do spoločnosti vohnať, a to je taká tá atmosféra závisti voči ľuďom, ktorí napríklad možno dostanú dotácie. Ale my sme sa kedysi ako spoločenstvo, ako krajina zhodli na tom, že je dobré niektoré veci jednoducho dať do práce alebo na prácu mimovládnym iným organizáciám, ktoré vedia flexibilnejšie a častokrát aj naozaj efektívnejšie suplovať tento štát, ktorý jednoducho základné veci nedokáže zabezpečiť. Tento štát sa nedokáže postarať ani o slabých, ani o chorých, nevie dať ani poriadne vzdelanie ani dokonca deťom z chudobných rodín alebo z generačnej chudoby. A preto my sme sa tu zhodli, a to aj v rámci kultúry, že budú existovať granty, dotácie, jednoducho nejaký systém, ktorý, keby ste vedeli, ako funguje, tak viete, že najprv treba dať výzvu, potom spravíte projekt a potom ešte nasleduje naozaj dôkladná vecná, obsahová a aj finančná kontrola. Takže ja by som bola rada, keby naozaj ste s týmto prestali. Je to veľmi nevkusné a pán Dubéci vám to tu jasne ukázal a vaše reakcie boli naozaj (povedané s pobavením) fascinujúce, zrazu keď ste sa tam počuli vy alebo ľudia, vaši príbuzní. Pretože tu jednoducho ide o to, že my si máme ctiť tieto mimovládne organizácie, ktoré tu častokrát suplujú tento štát. A ja by som chcela povedať vám všetkým, ktorí robíte túto prácu, že my vás v PS-ku vidíme a ďakujeme vám za to.
15. schôdza NR SR - 12.deň - A. dopoludnia
Dátum: 2024-06-28
Poslanec: Kleinert, Dana (PS)
Druh vystúpenia: Vystúpenie s faktickou poznámkou

168. Ja si myslím, že tu zneužívajú veci úplne iní ľudia, ako sme tu my v Progresívnom Slovensku. Lucy, ja tiež nemám úplne slov na toto všetko a ako neprávnička sa nestíham čudovať, čo tu vyvádzajú ľudia s titulmi JUDr. A niektorí máte tie tituly poctivo získané, niektoré vôbec... niektorí vôbec. To už vy viete sami, ako ste sa stavali ku štúdiu. Ale normálne akože po tomto, čo ja vidím, tak akože ja by som vám navrhla, že vy sa zamyslite, či nechcete vrátiť tie diplomy. Normálne tam ísť do tej školy, prešli ste si Gaudeamus igitur , všetko máte za sebou, no tak by ste mohli povedať, že viete čo, my sme si to rozmysleli. My vlastne nectíme žiadne veci, čo ste nás naučili na škole. My nectíme procesy. To, že my sme teraz zákonodarci a robíme to celé absolútne tak, že sa tu s hrôzou na to pozerajú ľudia zo Slovenska, že tak to, však tak dobre, veď my to tak chceme robiť. Ale tak aspoň sa netvárte, že máte tituly JUDr. a že ich chcete mať. Tak ich vráťte! Povedzte si, že ste sa na to vykašľali . Bude to oveľa úprimnejšie. Bude to úprimnejšie aj voči vám, lebo toto, čo tu predvádzate, je taká hanba, že to, to my na to fakt nemáme slova. Snažíme sa tu vám dávať profesionálne, odborné argumenty, ale už aj ten proces je sprznený. Však veď na to sa nedá pozerať. Ja neviem, že to akože kam chcete, aby sme ako krajina zašli? Však to jasné, že potom tie naše deti pôjdu radšej preč ďaleko od Slovenska, lebo sa nemôžu pozerať na to, čo tí ich rodičia tu vyvádzajú. Však to je hrozná hanba! Hrozná! A to sme tu v Národnej rade Slovenskej republiky. Procesne zle, obsahovo likvidačné, však to... ja, ja neviem, že kam chcete, aby sme sa dopracovali! Fakt posledný má zhasnúť?! Ale predtým ešte vy si niečo rýchlo utrhnete pre seba?! Kam chcete ísť? Kam? Ďakujem.
15. schôdza NR SR - 12.deň - A. dopoludnia
Dátum: 2024-06-28
Poslanec: Kleinert, Dana (PS)
Druh vystúpenia: Vystúpenie s faktickou poznámkou

96. Ďakujem. Ja stále nechápem, prečo si to nechajú ľudia zo SMER-u a z HLAS-u takto skákať po sebe a po hlave stranou, ktorá všetky kroky robí také, že nám ukazuje, že je stranou plných profesionálne zakomplexovaných, neschopných ľudí, a ľudia zo SMER-u a z HLAS-u si normálne akože bez lásky takto nechajú nakladať. Ja to, proste tomu nerozumiem. A tá, to, že nám tu chýba komunikácia s odbornou obcou, je úplne jasná už pri všetkých krokoch. Fond pre umenie? Kto sa kedy rozprával s odbornou obcou? Dokonca ani regionálne štruktúry rôznych umeleckých organizácií vám nesadli na tento lep, ktorý rozprával o tom, že ale veď regióny dostávajú menej ako Bratislava a podobne. Aj tí vám prišli povedať, že nemáte pravdu, aj tí tu protestovali proti tomu vášmu návrhu zlikvidovať nezávislosť Fondu pre umenie a ani ich ste nepočúvali. Pri televízii? Dáta nám hovoria jasne, že RTVS je najdôveryhodnejšie médium. Ani ich ste nepočúvali, ani, ani dokonca zamestnancov a zamestnankyne televízie ste nepočúvali a prišli potom na výbor, ktorý ste spravili neuznášaniaschopným. Ani ich ste nepočúvali. Pri Audiovizuálnom fonde – ani tam nepočúvate žiadnu z tých asociácií, ktoré vám hovoria, že robíte naozaj veľmi nesprávnu vec, a to je teda jemne povedané. Takže, pán Farkašovský a pani Kramplová, vy jednáte protinárodne! A toto by mali vedieť všetci vaši voliči a ja vám garantujem, že my im to budeme hovoriť, pretože vaše kroky robia, hovoria úplne jasne, vy nie ste za... v prospech Slovenska. Nie, nie ste. Vy naše Slovensko likvidujete.
15. schôdza NR SR - 12.deň - A. dopoludnia
Dátum: 2024-06-28
Poslanec: Kleinert, Dana (PS)
Druh vystúpenia: Vystúpenie s faktickou poznámkou

78. Ďakujem. Ja sa rovnako chcem ospravedlniť všetkým tým riaditeľom a riaditeľkám inštitúcií, ktorí tu čakali, v podstate ktorí mali vystúpiť v apríli, a tuto poslanci a poslankyne koalície a ministerky, ministrovia ich uprednostnili, teda uprednostnili svoje dovolenky pred ľudskými právami. Ja to opäť iba dôkaz neslušnosti a zbabelosti tejto vlády. Ja neviem, vy to asi, neviem, či to vy cítite, ale my tu naozaj, nám je tu fyzicky nevoľno z toho celého, čo tu vlastne sa tu deje. A vy namiesto práce na tom, aby ste si vypočuli a začali pracovať na zlepšení toho všetkého, čo sme tu mohli počuť a čo ešte počuť budeme, tak vytvárate ďalší problém, a rušíte ďalšiu inštitúciu a je to vlastne naozaj veľmi smutné. Tiež sme tu vlastne od pána Dostála počuli o tom, ako tá 13-členná rada nebude že len 5-členná bez návrhu, ale na kompletku celá. A ja by som ešte chcela vypichnúť, že dokonca aj ruší verejné vypočutie kandidátov, takže v zásade na tie filmy, to znamená, že tam sa môže rozhodovať o čomkoľvek. A keď sa teda pýtame, že aké filmy, tak môže to byť, zoberme si príklad z minulosti, napríklad niečo ako film Triumf vôle z roku ’35, čo bol propagandistický film na objednávku Adolfa Hitlera, ktorý oslavuje nacistickú stranu, šíri ideály národnej nadradenosti a jednoty, alebo film Večný Žid , propagandistický film na príkaz Goebbelsa, ministra propagandy, film šíri antisemitské stereotypy a propaguje ideológiu árijskej nadradenosti, alebo to môže byť film Alexander Nevský z roku 1938, ktorý podporuje sovietsky nacionalizmus a má za cieľ posilniť vlastenecké cítenie a bojového ducha počas rastúceho napätia pred druhou svetovou vojnou. A, samozrejme, že by nám vedeli napadnúť rôzne iné filmy a, bohužiaľ, týmto smerom to akurát tak vy tlačíte.
15. schôdza NR SR - 12.deň - A. dopoludnia
Dátum: 2024-06-28
Poslanec: Kleinert, Dana (PS)
Druh vystúpenia: Vystúpenie s faktickou poznámkou

64. Ďakujem. Je tu ešte pani Kramplová zo SNS. Vy sa nehanbíte, pani Kramplová, za to, čo SNS predkladá? Vás to nebolí, čo robíte ľuďom? (Reakcia z pléna.) Vám je to asi zábavné, však? A nevraviac o tom, že tu nikto nie je, ani kto to predkladal, neni tu pán Farkašovský, nie je tu ani pán Michelko ako predseda výboru pre kultúru a médiá, neni tu ani ministerka, ktorá už má dvakrát taký plat... Apropo, platy, my sme tu platení z daní ľudí a my minimálne, aj keby sme navzájom spolu profesionálne, politicky nesúhlasili, tak je našou povinnosťou tu byť. A nevraviac o tom, že keď predkladáme nejaké zákony, tak byť tu pri nich aj fyzicky, aj mentálne. Je to jednoducho naša profesionálna povinnosť. Tak ste sem nemuseli ísť, keď vás to takto veľmi nebaví. Ale vás zjavne baví to mať, tú moc. A to je vlastne desivé. A minule som hovorila o tom, ako aj ministerka a strana Slovenská národná strana tu má absolútnu neúctu k ľuďom, ku svojim voličom. A ono to ani nie je až tak úplne neúcta, ako je to úplne prachsprostá zbabelosť. Vy sa neviete pozrieť tým ľuďom do očí, vy neviete ich prizvať na výbor pre kultúru a médiá, ak sa bavíme o tomto, vy neviete niekedy ani len otvoriť tie výbory, lebo ich nechcete otvoriť, lebo ani sa im neviete pozrieť do očí, ani nechcete. Jednoducho slovenská stra... Slovenská národná strana je plná zbabelých ľudí, ktorí si zbabelo, ohýbaním, otrasným legislatívnym procesom, za ktorý sa tu musíme všetci hanbiť, aj my, čo tu nie sme právnici, si tu vydobýja svoje zvrátené myšlienky naozaj. Váš, váš hlad po moci je otrasný a bude vám to spočítané vo voľbách, neverím, že toto ľudia neuvidia, ako vy k nim máte neúctu. Toto nie je normálne, čo sa tu deje, naozaj. Ďakujem. (Potlesk.)
15. schôdza NR SR - 11.deň - B. popoludní
Dátum: 2024-06-27
Poslanec: Kleinert, Dana (PS)
Druh vystúpenia: Vystúpenie s faktickou poznámkou

143. Ďakujem pekne za ten súhrn. Ja by som ťa chcela ešte, Zuzi, doplniť, že pán Michelko nám tu častokrát hovorí, ako my tu maľujeme katastrofické scenáre a SNS to tak nemyslí a to tak nebude, ale veď akože pozrime sa na to, že spakruky využili zákon o múzeách a galériách a teraz je vonku výberové konanie na riaditeľa alebo riaditeľku Bibiany. Už vidíme, že sa nikto tam nechystá urobiť verejné vypočutie, čiže nejaká, nejaký argument malými obcami bola iba naozaj trápna zásterka. Deväť dní je na tú výzvu, na prípravu celej koncepcie, z toho minimálne dva dni, čo som to len ja sledovala, nefungoval web ministerstva kultúry, kam sa mali tí, tí uchádzači vlastne obrátiť a zistiť si informácie. Proste je to celé akože okamžite zneužité, takže my si tu máme myslieť, že niečo nedopadne tak ako vždy, keď to robí strana Slovenská národná strana? To bude úplne jasne takto. A chcem povedať iba, že neviem, či si robíte trhací kalendár z vášho programového vyhlásenia vlády, alebo to máte ako vyrovnanie nôh stola alebo čo, ale každopádne ho porušujete. Už druhá veta v rámci kultúry hovorí, že citujem: "Pri príprave a uskutočnení systémových zmien a opatrení budeme pokračovať v dialógu s kultúrnou verejnosťou, zástupcami samosprávy, relevantnými subjektami verejného a súkromného sektora." Pred chvíľou vám tu pani Števulová čítala jedenásť asociácií, ktoré sa združili, ktoré museli nechať všetko tak, pretože potrebovali okamžite, lebo tuto to okamžite zrazu prišlo niečo od pána Farkašovského, tak potrebovali vám dať stanovisko a s tým dôrazne nesúhlasia. Tak ak chcete napĺňať vaše programové vyhlásenie vlády, tak sakra už, prosím vás, to začnite aj robiť! Ďakujem. (Potlesk.)
15. schôdza NR SR - 11.deň - B. popoludní
Dátum: 2024-06-27
Poslanec: Kleinert, Dana (PS)
Druh vystúpenia: Vystúpenie s faktickou poznámkou

121. Ďakujem, keď sme pri tých súhrnoch, ja fakt reálne tiež nechápem, prečo poslanci zo SMER-u a HLAS-u tancujú, ako píska najmenšia párpercentná koaličná strana SNS. Oni totiž už zlikvidovali transparentné postupy pri verejných výberových konaniach, podarilo sa im vyhnať z Bibiany celý tím pripravujúci Bienále animácie aj vedeckú radu Bibiána Revue kvôli cenzúre, už sa im podarilo zrušiť Kunsthalle aj dotačnú výzvu na podporu mediálnej gramotnosti, odignorovali termín schválenia zákona o mediálnych službách a vyslúžili si tak konanie z Európskej únie a nad sebou hroziacu pokutu. Už sa im podarilo spraviť presne nič s dotačným programom obnovy kultúrnych pamiatok, ako aj bez lásky rozšrobovať Fond na podporu umenia, podarila sa im už aj onakvejšia vec, zrušili verejnoprávne médium Televíziu a rozhlas, ktorá mala patriť všetkým nám, mali zodpovednosť a možnosti, možnosti zlepšiť, ale oni nie, a k tomu sústavne porušujú vlastné programové vyhlásenie vlády. No ale človek sa ani nestihne trochu uvoľniť a je to tu zas, ďalší fond, ďalšie chute najmä SNS po jeho peniazoch, po moci, po moci rozhodovať, určovať, čo kultúra je a čo nie je. No a SNS a táto koalícia je tým pádom smutnou ukážkou toho, ako krajina plná múdrych a šikovných ľudí by mohla napredovať, ale títo ľudia im to nedovolia. Je to smutný deň a smutný čas pre Slovensko.
23. schôdza NR SR - 8.deň - B. popoludní
Dátum: 2024-12-05
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

87. Ďakujem. Tomáš, súhlasím. S tou prvou často úplne, ja som bol dokonca... som predpokladal, že ten odklad maximálnych čakacích lehôt, jeden z dôvodov bol, že sa budú seriózne tento rok pripravovať poisťovne aj tým, že si pripravia práve rezervy na nábeh čakacích lehôt, hoci teda mali predtým už dva roky, teraz už mali tretí rok a stále nič, napriek tomu, že sa zvýšili odvody o 1 %, čo bol tiež veľmi sporný, sporný, sporné riešenie situácie, išlo tam o miliardu viac do verejného zdravotného poistenia a sme tu ku koncu roka a opäť tie technické rezervy sú problém. A, samozrejme, jedna vec je Všeobecka a spomínal si, že aj Union s tým má možno problém, ale celkovo som za to, aby tá stabilita poistného systému bola týmito technickými rezervami jednoznačne väčšia a aj realizovaná. Čo sa týka tvojho riešenia rozpredaju Všeobecky, tam, žiaľ, máme úplne opačné názory, ja som presvedčený, že pokiaľ k takému niečomu by došlo, tak štát stratí akú-takú možnosť regulácie a ja som, samozrejme, ten typ človeka, ktorý stále na to verejné zdravotníctvo, to, ako ho vidím všade naokolo vo vyspelej Európe, stále verím, a myslím si, že vďaka nemu sa dá aj vytvoriť naozaj taký udržateľný systém, aby zdravotníctvo bolo sociálne prístupné, a tak ako to má zadefinované v ústave. Pokiaľ ten štát túto regulačnú možnosť stratí, tak pôjdeme tou americkou cestou a to zdravotníctvo, ktoré v Amerike je, si myslím, že je dosť odstrašujúcim príkladom... (Prerušenie vystúpenia časomerom.)
23. schôdza NR SR - 8.deň - B. popoludní
Dátum: 2024-12-05
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

64. Ďakujem veľmi za faktické poznámky. A ja chcem ešte raz poprosiť pána ministra, aby sa nehrotila tá situácia, aby, aby tie rokovania naozaj boli úspešné, aby boli tak vedené, aby bola spokojná aj druhá strana a aby všetci sme mohli v krátkej dobe, v krátkej dobe vidieť ten sociálny zmier, o ktorom Robert Fico toľko rozprával, a to, ako sa, pán minister, budete môcť venovať iným dôležitejším problémom v zdravotníctve, ako to, že zabezpečiť chod ústavných zdravotných zariadení v prípade, že by naozaj došlo reálne k výpovediam, a pred vianočnými sviatkami si tí, ktorí tie výpovede budú dávať, začnú čerpať ešte aj nevyčerpané dovolenky, takže naozaj úprimne, držíme palce. Zároveň ale prosíme, robte to tak, aby došlo k tomu sociálnemu zmieru. Ten pozmeňovací návrh má k tomu vám otvoriť dvere. Ďakujem pekne.
23. schôdza NR SR - 8.deň - B. popoludní
Dátum: 2024-12-05
Poslanec: Krajčí, Marek (SLOVENSKO)
Druh vystúpenia: Vystúpenie v rozprave

58. Pozmeňujúci návrh poslanca Národnej rady Slovenskej republiky Mareka Krajčího k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, číslo parlamentnej tlače 517. V čl. I bode 52 sa § 102ax dopĺňa odsekom 7, ktorý znie: „(7) Pri odmeňovaní niektorých zdravotníckych pracovníkov sa od 1. januára 2025 neprihliada na § 102ax a 102ay.“ Ďakujem, skončil som.
23. schôdza NR SR - 6.deň - B. popoludní
Dátum: 2024-12-03
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

153. Ďakujem za vystúpenie, aj za slovo. Nepovedal som, prečo tá zdravotná starostlivosť začína byť nedostupnou pre našich občanov a je to naozaj rastúci problém a obrovská snehová guľa. Naozaj systém treba začať riešiť hneď a táto Národná rada by mala tlačiť na ministra zdravotníctva, aby sa to riešilo. Totiž v našom systéme pri deväťmiliardovom budgete, ktorý tento rok doňho natiekol, ešte každé piate euro si platí sám pacient. Takže takmer dve miliardy eur zaplatili za zdravotné služby pacienti v tomto roku, to je neuveriteľne veľká suma. A tváriť sa, že máme bezplatné zdravotníctvo, to, to naozaj už sa teraz nedá. Ale zapchávať si predtým uši, zatvárať oči, strkať hlavu do piesku a tváriť sa, že nič sa nedeje a nechať ten systém ďalej, tak to naozaj spôsobí čím ďalej horšie následky na zdraví a životoch našich občanov. Ďakujem.
23. schôdza NR SR - 6.deň - B. popoludní
Dátum: 2024-12-03
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

141. Aj toto uznesenie má otvoriť oči. Otvoriť oči občanom Slovenska, že veci, ktoré videli na predvolebných bilbordoch, ktorým uverili, preto volili, koho volili, žiaľ, boli plané sľuby. Preto je dobré, že o tom hovoríme, preto je dobré, že otvárame oči ľuďom a úprimne asi nič z toho, čo sľúbili, v podstate nedodržali, zabezpečili len to, čo potrebovali pre svojich kamarátov, ktorí mali problémy so zákonom, ktorí potrebovali mať premlčané skutky, eventuálne skrátené tresty. A zároveň obyčajní ľudia dostali zvýšené dane, zvýšené poplatky s odôvodnením, že predchádzajúca vláda zadlžila krajinu. A, žiaľ, takto to chodí, a preto si myslím, že hovoriť aj o energiách je dôležité a som rád za toto uznesenie, a teda verím, že aj ľudia, ktorí nás pozerajú, pochopia, že neoplatí sa veriť tomu, čo je na bilbordoch, treba radšej dobre zvážiť, že tí, ktorí niečo sľubujú, čo v minulosti aj dodržali. A verím, že v budúcnosti už takto ľahko takýmto sľubom nenaletia.
23. schôdza NR SR - 6.deň - A. dopoludnia
Dátum: 2024-12-03
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

43. Áno, Robert Fico v opozícii mal veľké reči o sociálnom zmieri a dialógu, ako výpovede má riešiť premiér a prezidentka. Teraz povie, že on sa zdravotníctvu nerozumie a hodí to na kolegu ministra z HLAS-u, ktorý sa zdravotníctvu tiež nerozumie. A ani mu nechce schváliť na vláde uznesenie, že koncové nemocnice sa nebudú transformovať na akciové spoločnosti a teraz mali vládni poslanci opäť možnosť, aby to, čo zdravotníkom ich premiér, ich vláda bez akejkoľvek diskusie zobrali, vrátiť. A prinavrátiť sociálny zmier a najmä všetkým pacientom istotu, že ich bude mať v nemocniciach kto ošetriť. Žiaľ, nestalo sa a budeme svedkami v ďalších dňoch, predpokladám, opäť ďalšieho nerváku rokovaní, ktoré ktovie ako dopadnú, a všetci budeme čakať, či nám tá zdravotná starostlivosť neskolabuje.